《安康中秋书怀》
宋代·刘学箕

去年中秋吾庐成，月华逾昼风露清。
今年中秋来安康，风凉雨露天无光。
去年把酒诸子舆，月落尊空未归去。
今年把酒兴如故，有月无月不须虑。
妇翁欢喜婿远来，阿妇见爷双靨开。
是风是雨是明月，管甚阴晴与圆缺。
但愿吾身益强健，莫使骨肉叹南北。

作者简介：刘学箕，生卒年均不详（约公元1192年前后，即宋光宗绍熙时期在世），字习之，崇安（今福建武夷山市）人，刘子恽之孙。生平未仕，但游历颇广，曾“游襄汉，经蜀都，寄湖浙，历览名山大川，取友于天下”（本集陈以庄跋）。